סטניסלב לם

סטניסלב הרמן לם (בפולנית: ‏Stanisław Herman Lem‏Ⓘ‏,‏ 12 בספטמבר 1921 – 27 במרץ 2006) היה סופר מדע בדיוני פולני ממוצא יהודי. ספריו תורגמו למעל 50 שפות ונמכרו בלמעלה מ־45 מיליון עותקים. לם נולד כבן יחיד לסבינה לבית וולר ולשמואל לם, במשפחה יהודית מתבוללת (שככל הנראה גם התנצרה), בעיר לבוב שבפולין (כיום באוקראינה). אביו היה רופא. הסופר מריאן חמר היה בן דודו של לם. בשנת 1940 החל בלימודי רפואה באוניברסיטת לבוב, אך לימודיו הופסקו עקב מלחמת העולם השנייה. בזמן המלחמה והכיבוש הגרמני הצליח להסתיר את יהדותו בזכות מסמכי זהות מזויפים. הוא עבד בתור מכונאי רכב והיה חבר בארגון התנגדות לנאצים. ב-1946, לאחר המלחמה, הפכה לבוב לחלק מברית המועצות ולם עבר לקרקוב, שם השלים את לימודיו באוניברסיטה היגלונית בקרקוב. הוא עבד בתור עוזר מחקר במכון מדעי והתחיל לכתוב סיפורים בזמנו החופשי. בשנת 1953 נישא לברברה לזניאק, רופאה רדיולוגית. לם קיבל חברות כבוד בארגון סופרי המדע הבדיוני ופנטזיה של אמריקה ב-1973, אך זו הוסרה ב-1976, לטענת הארגון מסיבות נוהליות ולטענת לם עקב הערותיו על רמתם הירודה של ספרי המדע הבדיוני האמריקניים. הוא תיאר את ספרות המדע הבדיוני של ימיו כספרות נבובה המעוניינת יותר בהרפתקאות מאשר ברעיונות חדשים או בחדשנות ספרותית. הארגון הציע לו חברות רגילה, והוא סירב לכך. בשנת 1982, בעקבות הנהגת הממשל הצבאי, עזב את פולין ועבד כשנה במערב ברלין. משם עבר לווינה והתגורר בה עד 1988, ואז שב לפולין. ספרו סולאריס, העוסק במגע בין האנושות לבין ישות חייזרית מסתורית, עובד שלוש פעמים לקולנוע ואף תורגם לעברית. ספר זה הוא אולי הידוע בספריו. לם מת בגיל 85 בקרקוב. כתיבתו של לם מתאפיינת בריבוי רעיונות מקוריים. בנוסף כתיבתו מאופיינת בגיוון רב וכוללת יצירות הומוריסטיות רבות (בין היתר בקובצי הסיפורים, הקיבריאדה וטייס החלל פירקס) ועד יצירות רציניות במהותן (כמו סולאריס). לפי המתרגם דידי חנוך, למרות הגיוון הרב, אפשר למצוא מן המשותף בכתביו בכך שיש בהם אלמנט פילוסופי מובהק. מגוון יצירותיו זכו לעיבוד קולנוע. בין היתר, יצירתו סולאריס זכתה לשלושה עיבודים קולנועיים (בשנים 1968, 1972 ו-2002) וגם יצירתו כנס העתידנים זכתה לעיבוד קולנועי לסרט (ב-2013). השמות מוצגים במקור בפולנית ואחר כך באנגלית ובעברית מחוסר תרגום של חלק מספריו. Czlowiek z Marsa 1946 Szpital przemienienia / Hospital of the Transfiguration 1948 Astronauci 1951 Oblok Magellana 1955 Sezam 1955 Czas nieutracony 1955 Dialogi 1957 Inwazja z Aldebarana 1959 The Investigation (1974) / Sledztwo 1959 1959 Eden / Eden / עדן, מפולנית – אורי אורלב, מסדה, 1980. Return from the Stars (1980) / Powrót z gwiazd 1961 / חזרה מהכוכבים, מפולנית – אורי אורלב, ירושלים, כתר, 1988. Memoirs Found in a Bathtub (1973, 1986) / Pamiętnik znaleziony w wannie 1961 Solaris (1970) / Solaris 1961 / סולאריס, מפולנית – אהרון האופטמן, כתר, 2002. Summa Technologiae 1964 The Invincible(1973) / Niezwyciezony 1964 / סיירת החלל ניצחון, מפולנית – אורי אורלב, שוקן, 1981. The Cyberiad / Cyberiada 1967 / הקיבריאדה, מפולנית – פאולינה צלניק, זמורה ביתן, 1986. His Master's Voice (1983) / Glos pana 1968 The Star Diaries (1976) / Dzienniki gwiazdowe 1971 / יומני כוכבים, מפולנית – אורי אורלב, כתר, 1990. 1971 Congress / Kongres futurologiczny / כנס העתידנים, מפולנית – פאולינה צלניק, שוקן, 1981. 1973 More Tales of Pirx the Pilot (1973) / Opowiesci o pilocie Pirxie / טייס החלל פירקס, מפולנית – אורי אורלב, שוקן, 1982. 1973 Imaginary Magnitude (1984) / Wielkosc urojona Rozprawy i szkice 1974 Highcastle: A Remembrance (1995) / Wysoki zamek 1975 The Chain of Chance (1978) / Katar 1975 Mortal Engines 1977 A Perfect Vacuum / Doskonala Próznia 1979 1980 Prowokacja / לא תורגם לאנגלית / פרובוקציה, מפולנית – יעקב גרינולד, כרמל, 2021. Wisja Lokalna 1982 Fiasco / Fiasko 1986 Peace on Earth / Pokoj na Ziemi 1987 אנדז'יי ספקובסקי מדיה וקבצים בנושא סטניסלב לם בוויקישיתוף אתר האינטרנט הרשמי של סטניסלב לם (באנגלית, בפולנית, בגרמנית ובספרדית) סטניסלב לם, ברשת החברתית פייסבוק סטניסלב לם, ברשת החברתית Goodreads סטניסלב לם (1921-2006), דף שער בספרייה הלאומית סטניסלאב לאם, (סטניסלב לם), חיבור על אודות הַתַחַת, סיפור קצר, תרגם מפולנית בוריס גרוס, נדפס בכתב העת מטען, גיליון 12, נובמבר 2007. על לם באתר האגודה הישראלית למדע בדיוני ולפנטסיה: הגלוי והנסתר ביצירתו (אברהם יוסף, 28 באפריל 2002) פשר "סולאריס" (אברהם יוסף, 10 בנובמבר 2001) לם הארוטי (אברהם יוסף, 27 בנובמבר 2001) סולאריסט (אהרון האופטמן, 2 באפריל 2006) סיפור של לם מתוך "יומני כוכבים" בתרגום אורי אורלב באתר "יקוד" על סטניסלב לם בכתב העת למדע בדיוני ופנטסיה בלי פאניקה אלי אשד על סטניסלב לם, יוני 2006 הסיפור "כיצד העולם ניצל" (מתורגם לאנגלית) מאוסף הסיפורים הקיבריאדה באתר הרשמי של הסופר. יותם שווימר, סטניסלב לם: חלוץ החלל מפולין, באתר ynet, 4 במאי 2013 יונתן אנגלנדר, יום הולדת 100 לסטניסלב לם, באתר הארץ, 12 בספטמבר 2021 רמי שלהבת, ‏הסופר שהמציא מחדש את המדע הבדיוני, באתר של מכון דוידסון לחינוך מדעי‏, 11 בספטמבר 2021 אהרון האופטמן, הסולאריסט: 100 שנים להולדת סטניסלב לֶם, ו-40 שנה לתרגום "סולאריס" לעברית, באתר פנטסיה 2000, ‏8 בספטמבר 2021 סטניסלב לם, באתר "Find a Grave" (באנגלית) סטניסלב לם, באתר אנציקלופדיה בריטניקה (באנגלית) שווימר, יותם (2013-05-04). "סטניסלב לם: חלוץ החלל מפולין". ynet. נבדק ב-2017-02-27.